Vruntlyke grothe und wes ik gudes vormach. Wetet, lewen vrundes, dat ik jw vruntlyken bidde, dat gy wol don und weset dessen jegenwardigen brefwiser Steffen behylplyk, dat em sine brewe weder werden und wor he vordermer recht ane is, dat gy jw darane bewisen, alzo ik ju gudes thobelowe. Gode dem almechtigen blywet befolen tho ewigen tiden. Gescreven tho Wyborgh an unser lewen vrouwen daghe. By my Kersten Nicliszson, ritter. Adress: Den erwerdigen luden, borgermesteren und ratluden tho Revel, kome desse breff mit werdicheit etc.